cyanic-selkie/wikianc huggingface dataset:
אווה מנדז
משחק
מנדז שוכנעה על ידי סוכן לבסס את קריירת המשחק שלה בהופעה בקליפים. הופיעה בקליפים של ויל סמית', Pet Shop Boys ואירוסמית'. לאחר מכן החלה לשחק בתפקידים מינוריים באופרות סבון. בשנת 2001 זכתה לפריצתה הגדולה בסרט "יום אימונים מסוכן" בו שיחקה לצד דנזל וושינגטון ואית'ן הוק. בעקבות השתתפותה בסרט זה לוהקה לסרטים "תקועים לנצח" ו"היו זמנים במקסיקו" שעל השתתפותה בו הייתה מועמדת לפרס נבחרי הנוער.
חיים אישיים
בשנת 2008 נכנסה מנדס למרכז הגמילה של Cirque Lodge ביוטה בשל סוגיות שלא התפרסמו. מנדז שומרת על אורח חיים פסקטריאני, הן בשל סיבות בריאותיות והן מסיבות מוסריות.
פורת
היסטוריה
מייסדי המושב הם 315 עולים מחבל גריאן אשר בלוב, דרומית לבירה טריפולי. במחוז הולדתם, התגוררו במערות החצובות באדמת הטין. נשות המושב הצטיינו באריגת שטיחים.
מנואל מוניוס בוררו
קורות חיים
מוניוס בוררו נולד בקואנקה שבאקוודור בשנת 1891. כמו אביו לפניו, הצטרף מנואל לשירות החוץ של ארצו וב-1931 מונה לקונסול אקוודור בסטוקהולם. בנוסף לספרדית, דיבר גם צרפתית ואנגלית וידע גרמנית בסיסית. בבית הספר למד לטינית ובשוודיה למד שוודית.
להט"ב ותחרות האירוויזיון
משתתפים להט"בים בתחרות
באירוויזיון 2017 ייצג את מונטנגרו הזמר סלבקו קלזיץ', הומוסקסואל מוצהר.
נושאי להט"ב בשירי התחרות
לאורך תחרות האירוויזיון, חלק מהשירים ומההופעות כללו התייחסויות ורמיזות למערכות יחסים חד-מיניות. הזמר ז'אן-קלוד פסקל, שביצע את השיר "Nous les amoureux", איתו זכתה לוקסמבורג באירוויזיון 1961, אישר כי השיר מכיל אזכורים למערכת יחסים הומוסקסואלית ולקשיים שניצבו בפני הזוג, דבר שנחשב שנוי במחלוקת בתחילת שנות השישים, כאשר ברבות ממדינות אירופה יחסים הומוסקסואליים עדיין היו אסורים בחוק. ההופעה של הזמרת הפינית קריסטה סיגפרידס באירוויזיון 2013 עם השיר "Marry Me" כללה נשיקה חד-מינית של הזמרת עם אחת מרקדניות הליווי שלה, ובהופעה של הזמר האירי ראיין או'שונסי עם השיר "Together" באירוויזיון 2018 הופיעו שני רקדנים גברים שהציגו מערכת יחסים חד-מינית. חלק מהופעות האירוויזיון לאורך השנים כללו מופעי דראג, ביניהן הופעותיהן של דמויות הדראג קונצ'יטה וורסט האוסטרית באירוויזיון 2014, ורקה סרדוצ'קה האוקראינית, DQ הדנית באירוויזיון 2007, ובמופע דראג ססטרה הסלובני באירוויזיון 2002; הבחירה בססטרה לתחרות עוררה מחאות ודיונים על זכויות הלהט"ב בסלובניה באותה תקופה והביאה לחששות שהועלו בפרלמנט האירופי לקראת הצטרפותה הקרובה של סלובניה לאיחוד האירופי.
יחסי בנגלדש–מלאווי
יחסי בנגלדש–מלאווי הם היחסים הדו-צדדיים בין הרפובליקה העממית של בנגלדש לבין רפובליקת מלאווי. היחסים הדיפלומטים בין שתי המדינות כוננו ב-2012, לאחר הצהרתו של נשיא מלאווי בינגו וה מותריקה כי ברצונו לבנות קשרים חזקים עם בנגלדש. שתי המדינות הן חברות בארגון G77 ובחבר העמים הבריטי.
רנאן
היסטוריה
ב-11 או ב-12 ביוני 1940 הופצצה בטעות תחנת הרכבת של רנאן בידי חיל האוויר הבריטי. באותו לילה הופצצה בטעות גם העיר ז'נבה, במסגרת שגיאת ניווט של הטייסים, באותה המשימה. ברנאן נהרגו שני אנשים והיו מספר פצועים. ממשלת בריטניה התנצלה ושילמה פיצויים על התקרית.
במחצית הראשונה של המאה העשרים היו ברנאן מפעלים גדולים.
לוח שנה ירחי
לוח שנה ירחי הוא שיטת תיארוך המבוססת על מחזור מופעי הירח. זו אחת משתי שיטות-העל הנהוגות למדוד את מעבר השנים.
די אתילן גליקול
די אולים ופולי אולים
די אתילן גליקול הוא אחד ממספר די אולים, שהם פחמימנים המכילים שתי קבוצות של כוהל. משפחה חשובה במיוחד של די אולים נגזרת מאתילן אוקסיד ומתוארת בנוסחה HO-CH2-CH2(O-CH2-CH2)n-OH. להלן כמה מקרים פרטיים חשובים של n:
n = 1 די אתילן גליקול.
רעילות
בשנת 1985, נמצא כי מספר קטן של יצרני יין אוסטריים מהלו את המוצר שלהם עם די אתילן גליקול על מנת לתת ליין שלהם טעם יותר מתוק ומלא. הכמות שהוספה לא הייתה מספיק גדולה על מנת לגרום הרעלה מיידית (על מנת שזה יקרה, היה צורך שאדם יחיד ישתה במשך שבועיים 28 בקבוקי יין ליום); אולם, הייצוא של יין אוסטרי קרס. כתוצאה מתקרית זו, הוטלו הגבלות קשוחות ביותר על יצרני יין אוסטריים, והתעשייה הסיטה את ההתמקדות שלה לייצור של יינות יבשים ואיכותיים יותר. לפיכך, מתייחסים ל"סקנדל האנטי קיפאון" כגורם שבטווח הארוך הטיב עם התעשייה.
זופיה בוצ'קובסקה
לאחר המלחמה
הנקה פודושין עלתה לישראל בשנת 1957 ומסרה את עדותה בשנת 1961. גם ינקה שטינגליץ עלתה לארץ ומסרה את עדותה ליד ושם. השתיים התגוררו בחיפה. ב -31 במאי 1966 זופיה וסטניסלב הוכרו כחסידי אומות עולם. בנוסף נטעו עץ לכל אחד מהם.
אבו עלי מוסטפא
ביוגרפיה
בשנת 1967 הקים אבו עלי מוסטפא, יחד עם ג'ורג' חבש ומחבלים אחרים יוצאי ארגון התנועה הלאומית הערבית, את החזית העממית לשחרור פלסטין. בנוסף להיותו אחד ממנהיגי החזית העממית וסגנו של ג'ורג' חבש, היה מוסטפא גם מנהיג בולט באש"ף ועמד בראש הוועד הפועל של אש"ף.
באמפי ג'ונסון
קריירת הפשע
ג'ונסון נאסר למעלה מ-40 פעמים ולבסוף ריצה שלוש תקופות מאסר בכלא בהאשמות הקשורות לסמים. בדצמבר 1965, ג'ונסון ביצע שביתת שבת בתחנת משטרה, סירב לעזוב, כמחאה בגלל המעקב המתמשך אחריו. הוא הואשם ב"סירוב לעזוב תחנת משטרה", אך השופט זיכה אותו.
רוסטוב על הדון
חינוך
בעיר נמצאים מספר מוסדות להשכלה גבוהה, בהם האוניברסיטה הפדרלית הדרומית.
אוניברסיטת וינה
מיקום
המתקנים האקדמיים של האוניברסיטה מפוזרים בכ-60 מיקומים ברחבי וינה. הבניין ההיסטורי המרכזי ברחוב רינגשטראסה מהווה את מקומה של הנהלת האוניברסיטה, וכמוכן את רוב המשרדים המנהליים.
שמיטת כספים
חברות ובנקים
ישנה מחלוקת הלכתית האם שמיטת כספים חלה גם כלפי חובות של גופים, כגון חברות ובנקים, לאדם פרטי, או שהיא חלה רק על חובות של אדם לאדם. כן יש מחלוקת האם פיקדונות ויתרת זכות בחשבון בנק נחשבים להלוואה ונשמטים, או שנחשבים לפיקדון ואינם נשמטים.
המקום
מצוות שמיטת כספים נוהגת גם בארץ ישראל וגם בחוץ לארץ, כיוון שהיא נחשבת לחובת הגוף. זאת בניגוד למצות שמיטת קרקעות, הנוהגת רק בארץ ישראל כיוון שהיא נחשבת למצווה התלויה בארץ.
פרוזבול
אנשים נמנעו מלהלוות כסף לקראת שנת השמיטה. הלל הזקן, נשיא הסנהדרין בסוף תקופת בית שני, תיקן את תקנת הפרוזבול שביטלה למעשה את שמיטת הכספים. התקנה קובעת שגם העברה סמלית של החובות לבית דין, ללא שבית הדין נדרש להתחיל בגבייתם בפועל, תחשב כהעברת החוב לגבייה על ידי בית הדין, ותפטור את החוב מהשמטה.
מצמן את מרוץ
מצמן את מרוץ היא יבואנית, רשת קמעונאית ומפיצת אופניים ואביזרים נלווים. לחברה 19 סניפים בישראל.
היסטוריה
יסודות הרשת הם בחנות מצמן לאופניים שנוסדה בשנת 1939 בתל אביב והייתה גם יבואנית אופניים, הראשונה שייבאה לארץ ישראל אופניים מקצועיות, אופני המותג RALEIGH. החברה נוהלה על ידי משפחת מצמן עד לשנת 1996. לאחר שהחברה נקלעה לקשיים כספיים, מכרה המשפחה את העסק לאייל ברהמס שהיה ספק של החברה, וחברת מצמן נותרה חייבת לו כספים. ב-1997 שינה ברהמס את שם החברה ל"מצמן סחר".
קלוד לוי-שטראוס
דעות תאורטיות
הגרסה המשפיעה יותר של פונקציונליזם, של ברוניסלב מלינובסקי, תיארה את סיפוק צורכי היחיד, שהאדם מקבל מההשתתפות במנהג כלשהו.
"ניתוח מדעי צריך להיות אמיתי, מפשט, ומסביר", הוא אומר (ב"אנתרופולוגיה סטרוקטורלית"). ניתוח פונמי מגלה תכונות אמיתיות, מבחינת זה שדוברי השפה יכולים להכיר ולהגיב עליהם. כמו כן, הפנום הוא הפשטה מהשפה; הוא לא רק קול, אלא קטגוריה של קול המוגדרת על ידי חוקים המיוחדים לשפה.
אך לוי-שטראוס טען כי סוג הניתוח הזה הוא "אנליטי רק למראית עין". התוצאה שלו היא טבלה, שקשה יותר להבינה מאשר את המידע ההתחלתי, ושמבוססת על הגדרות שרירותיות (האב גדול מהבן, אך החוקר הוא שמחליט שדבר זה מסביר את יחסיהם). לבד מכך, השיטה לא מסבירה דבר, כי היא מספרת רק הסברים טאוטולוגיים – אם גיל הוא דבר חשוב, הוא מסביר את היחסים. אך לא את מקור המבנה.
פתרון טוב יותר לבעיה יהיה למצוא יחידה בסיסית של קרבה, שיכולה להסביר את כל הוואריאציות. היחידה תצטרך להיות אשכול של ארבעה תפקידים – אח, אחות, אב, בן. אלה הם התפקידים הקיימים בכל חברה שיש בה טאבו על גילוי עריות. אח יכול לתת את אחותו למשפחה אחרת, והיא תשיב לו בכך שהבן שלה יאפשר לאחותו להתחתן מחוץ למשפחה. המטרה הכללית היא שתהיה כמות מספקת של נשים על מנת לשמור על כך שהשבטים יהיו מקושרים בשלווה.
המטרה של ההסבר הפונקציונליסטי היא לארגן את המידע האמיתי באופן הפשוט והאפקטיבי ביותר. כל מדע, הוא אומר, הוא או סטרוקטורליסטי או רדוקציוניסטי. כשהוא ניצב כנגד עניינים כמו טאבו גילוי העריות, אנו עומדים בפני הגבול של מה שהאנושות עד כה הסכימה לו. ניתן לחשוב על סיבה ביולוגית כלשהי שמונחת בבסיסו, אך מבחינת הסדר החברתי, הטאבו הוא פשוט עובדה, והמדען החברתי יכול לעבוד רק עם היחסים החברתיים העולים ממנו.
שרבט
שרבטים פופולריים עשויים אחד או יותר מהבאים: זרעי בזיליקום, מי ורדים, עלי ורדים טריים, אלגום, בעל, היביסקוס, לימון, תפוז, מנגו, אננס, וזרעי צ'יה.
אשר אריאלי
שיעוריו
החל מאייר ה'תשפ"ג שונה מועד השיעור, והוא מתקיים בשעות הצהריים.
רונדה (פירושונים)
ראו גם
}}
שאגן
כמו רבים מקופי העולם החדש, זנבו של השאגן גמיש ביותר, ומשמש אותן כמעין יד חמישית - ללפיתת ענפים ולתפיסת חפצים. השאגן אינו קופץ מעץ לעץ - הוא לעולם יחזיק בשתי ידיים או ביד ובזנב בענפים.
טיפול משפחתי
טיפול משפחתי, הידוע גם כטיפול זוגי ומשפחתי או טיפול משפחתי מערכתי, הוא ענף בפסיכותרפיה שנועד לעבוד עם משפחות ובני זוג שמצויים במערכת יחסים, במטרה ליצור שינוי או התפתחות ביחסים. גישה זו נוטה לראות שינוי במונחים של מערכות יחסי גומלין בין חברי המשפחה. מדגישה יחסים משפחתיים כגורם מרכזי בבריאותו הנפשית של האדם.
צולל ימי
שימור
לפי IUCN הצולל הימי נמצא בדרגה מוגנת ועם הכי פחות חשש לסכנת הכחדה. בזמן ספירת האוכלוסייה של המין, הוא נספר ביחד עם מין דומה - צולל קטן (Aythya affinis), מכיוון שאי אפשר להבדיל בין המינים בצילום אווירי. מוערך שבערך כאחד עשר אחוזים מהצוללים יבשתיים.
חואן פאבלו אנחל
חואן פאבלו אנחל אראנגו (ספרדית: Juan Pablo Ángel Arango; נולד ב-24 באוקטובר 1975 בעיר מדיין) הוא כדורגלן עבר קולומביאני ששיחק בעמדת החלוץ.
ברוניסלב מלינובסקי
רעיונות והשפעות
"עם זאת יש לזכור שמה שנראה לנו כמוסד נרחב, מסובך, ועם זאת מסודר היטב, הוא תוצאה של כל כך הרבה עשייה ועיסוק, המתנהלים על ידי פראים, שאין להם שום חוקים או מטרות או תקנות שנקבעו בהחלט. אין להם שום ידיעה על המתווה הכולל של אף אחד מהמבנה החברתי שלהם. הם מכירים את המניעים שלהם, יודעים את מטרת הפעולות האינדיבידואליות ואת הכללים החלים עליהם, אך כיצד, מתוך אלה, כל המוסד הקולקטיבי מעצב, זה מעבר לתחום הנפש שלהם. אפילו לא היליד האינטליגנטי ביותר אין מושג ברור לגבי הקולה כמבנה חברתי גדול ומאורגן, ועוד פחות מהתפקוד וההשלכות הסוציולוגיות שלה.... שילוב כל הפרטים שנצפו, השגת סינתזה סוציולוגית של כל הסימפטומים השונים והרלוונטיים הם המשימה של האתנוגרף... האתנוגרף צריך לבנות את תמונת המוסד הגדול, ככל שהפיזיקאי בונה את התיאוריה שלו מנתוני הניסוי, שתמיד היו בהישג ידם של כולם, אך היו זקוקים להם. פרשנות עקבית."
מלינובסקי גם השפיע על מהלך ההיסטוריה האפריקאית, ושימש כמנטור אקדמי לג'ומו קניאטה, אביה ונשיאה הראשון של קניה של ימינו. מלינובסקי כתב גם את ההקדמה אל מול הר קניה, המחקר האתנוגרפי של קניאטה על שבט גיקויו. גם שבט הקולוראמי באפריקה משך את תשומת ליבו.
הנרי מודסלי
נגד ה"על-טבעי"
מודסלי היה אגנוסטי ובתור שכזה בקורתי כלפי הדת וכלפי הדיווחים על תופעות על-טבעיות. בספרו , Natural Causes and Supernatural Seemings (סיבות טבעיות ותופעות על-טבעיות) (1886) ציין שחוויות על-טבעיות היו הפרעות נפשיות ו"תצפיות שוא ופירושי שוא של הטבע". ספרו זה נחשב לאחד הטקסטים המוקדמים בתחום "הפסיכולוגיה האנומליסטית"
זוהר נרנסט
המתקן פותח על ידי הכימאי חתן פרס נובל ולטר נרנסט. צורתה הייתה בדרך כלל גליל או שפופרת העשויים מתערובת של כמה תחמוצות מתכת. לדוגמה -זירקוניום דו-חמצני (ZrO2), תחמוצת איטריום (Y2O3) ותחמוצת ארביום (Er2O3) ביחס משקלי 3:7:90. המנורה חוממה באופן חשמלי לטמפרטורת העבודה, כ-2,000 מעלות צלזיוס. להתחלת החימום נדרש מקור חום חיצוני, כיוון שהחומר מבודד חשמלי בטמפרטורת החדר, ומוליכותו עולה רק בטמפרטורות גבוהות יותר. המתקן פולט את עיקר הקרינה באורכי גל של 2 עד 14 מיקרון.
משפחת בוקמה
פעילות בתקופת השואה להצלת יהודים
בבית שרר מתח רב עקב היעדרויות תכופות של הרמן, והמחלות שחזרו ופקדו את הילדים. נוסף על כך, שרה הלכה ונחלשה מיום ליום וכולם חיו בפחד מתמיד להיתפס. הבת רינס הייתה שרויה בקושי נפשי, לחץ ובדידות, אך בעיני המוסתרים היא הייתה דמות משרה ביטחון.
אכיפה בררנית
בישראל
ב-2023 העיתונאי קלמן ליבסקינד פרסם תחקיר על האכיפה נגד המחאה נגד תוכנית ההתנתקות ב-2005 וכתב כי הייתה שם אכיפה בררנית ודרקונית נגד המוחאים, בהובלת מערכת המשפט - פרקליטות המדינה, היועץ המשפטי לממשלה מני מזוז ובית המשפט העליון לרבות בג"ץ. הוא השווה זאת לאכיפה נגד המחאה נגד הרפורמה המשפטית ב-2023, ובפרט לענישה נגד חסימת כבישים, וטען לאכיפה בררנית ועדויות שקר מטעם בכירי מערכת המשפט בנוגע להבדלים באכיפה.
בלוג
מבחינה מבנית, אתר-בלוג לרוב כולל גם דפים נוספים, מלבד דף הבלוג והרשומות, כמו למשל דף "אודות", דף "צור קשר", ועוד דפים משניים אחרים, אך הדף העיקרי בו הוא דף הרשומות, בו מסודרות הרשומות. כמו כן, בלוגים רבים כוללים גם דפי קטגוריות ודפי תגיות בהם קישורים לרשומות מאותן קטגוריות או תגיות. עם זאת, לעיתים בלוג הוא רק חלק משני מאתר גדול מאוד הכולל בלוג, ואין מדובר באתר-בלוג (כלומר, אתר שייעודי בעיקר לבלוג). במקרה בו מדובר באתר-בלוג ייעודי, ניתן להקימו במהירות יחסית בעזרת אחת ממערכות ניהול התוכן החינמיות השונות המיועדות לבלוגים (כמו בלוגר או וורדפרס). במקרים בהם מדובר באתר שבלוג הוא אך חלק משני ממנו, ייתכן שייבנה האתר במערכת ניהול תוכן המיועדת לבניית אתרים בקנה-מידה רחב יותר, כמו ג'ומלה, דרופל, או מג'נטו החינמיות, או מערכות מסחריות שונות.
וליטון
וליטון סוארס דה מוראיס (בפורטוגזית: Welliton Soares de Morais; נולד ב-22 באוקטובר 1986 בקונסייסן דו אראגואיה שבברזיל) הוא כדורגלן ברזילאי המשחק בעמדת החלוץ באל וואסל.
בלוג
סוגי בלוגים
ניתן לסווג את הבלוגים הקיימים לא רק מבחינת המאפיינים הטכנולוגיים שלהם, אלא גם מבחינת הנושאים שבהם הם עוסקים. ניתן למצוא בלוגים שבעליהם מפרסמים מידע אודות החיים הפרטיים שלהם, כאלה העוסקים בחדשות ואקטואליה, בלוגים המסקרים נושאים כמו טכנולוגיה, פוליטיקה או סרטים, ואף בלוגים המתארים את הנעשה בחברה מסחרית ונכתבים על ידי עובדיה. ניתן גם להרוויח מכתיבת בלוגים על ידי שילוב פרסומות או קבלת כסף על מנת לפרסם מוצרים, כך שישנם גם אנשים שכתיבת הבלוג מהווה עבורם משרה חלקית או מלאה (Power to the People: Social Media Tracker Wave 3, 2008; “State of the Blogosphere 2008,” 2008).
בלוגים בישראל
חלק מהבלוגים משתמשים במנגנון בניית אתר עצמאי כמו וורדפרס או בפלטפורמת בלוג עצמאי דוגמת בלוגספוט (Blogger). חלק מהבלוגים משתמש באכסניות בעלות אופי קהילתי. בישראל ניתן למצוא קהילות בלוגרים פעילות כמו דה מרקר קפה, הבלוגיה של תפוז, רשת הבלוגרים (The Bloggers), ובאתרים בינלאומיים ישנן הקהילות של לייב-ז'ורנאל ו-Newsvine.
כמות הבלוגים בעולם ומאפיינים דמוגרפיים ואחרים
מהנתונים הבאים ניתן ללמוד על הפופולריות של השימוש בבלוגים בעולם מצד אחד, אבל גם הקושי הרב בקבלת נתונים אודות השימוש בהם ולמעשה על עצם קיומם.
קובי קון
יאקוב "קובי" קון (בגרמנית שווייצרית: Jakob "Köbi" Kuhn; 12 באוקטובר 1943 – 26 בנובמבר 2019) היה כדורגלן, ששיחק בעמדת הקשר ומאמן שווייצרי.
יוהאן גוטליב פיכטה
קורות חייו
לאחר מכן עבד כמורה פרטי בציריך ובשנת 1790 התארס עם אחייניתו של המשורר הגרמני קלופשטוק. בשנה זו החל להתעמק בכתבי קאנט ואף נפגש עמו בקניגסברג וביקש ממנו עזרה כספית. בשנת 1792 פרסם את חיבורו הראשון בעילום שם, דבר שגרם לכך שרבים חשבו שהחיבור הוא של קאנט עצמו. קאנט הודיע שהחיבור הוא של פיכטה ושיבח אותו.
פיכטה מת בגיל 51 ממחלת הטיפוס, ונקבר בבית הקברות דורותנשטאדטישר בברלין.
הגותו
פיכטה לא תמך בטיעון של קאנט לקיומם של "הדבר כשלעצמו" (נואומנה), ו"תופעות" (פנומנה) או נתפסים על ידי הקטגוריות של ההבנה האנושית, וראה את החלוקה הקשוחה ביניהם כלא מסתברת.
האבנים של ונציה
האבנים של ונציה (The Stones of Venice) היא מסה של שלושה כרכים על אמנות ואדריכלות ונציאנית שחוברה על ידי היסטוריון ומבקר האמנות האנגלי ג'ון ראסקין, המסה פורסמה לראשונה בשנים 1851-1853.
כדורגל באולימפיאדת אטלנטה (1996)
פרסים
3 שערים
קארל איבן דניאלסון
קריירה
דניאלסון נולד ב-13 באוגוסט 1880 בעיר מאלמו שבשוודיה. הוא מונה לראשונה לתפקיד במשרד החוץ השוודי ב-1903 והיה הממונה על היחסים עם פולין ובירתה ורשה.
פליצ'יטה סרטורי
יצירתה
כיום ידועות רק מיניאטורות שלה, 19 מהן במוזיאון בדרזדן. בנוסף לכך, חוקרים משערים, שחלק מהעתקי הדיוקנאות שהוזמנו בסדנה של קַרִיאֶרָה ששרדו כיום הוכנו על ידי סרטורי.
אלעזר הכהן
אלעזר היה גם "נשיא נשיאי הלוי", והיה האחראי העליון על שמירת הקודש וכליו בזמן העברת המשכן בעת המסעות במדבר ובכך נחשב לאמרכל הראשון.
אדם אימריך
קורות חיים
אדם אימריך נולד ב־1 בנובמבר 1897, התגורר בעיירה סבינוב שבסלובקיה, והיה נשוי לאמה. לזוג הייתה בת, יוזפינה. אימריך עבד כיערן וכמפקח ראשי בעיירת סבינוב.
טור ההופכיים של המספרים הראשוניים
ההוכחה של אוילר
נשים לב כי בטור הימני מופיע טור הנדסי מתכנס שסכומו. נציב זאת ונקבל:
ומכיוון שהטור ההרמוני גדל כמו \ \ln(n) אוילר הסיק כי:.
ההוכחה של ארדש
המתמטיקאי פאול ארדש הציג הוכחה אלמנטרית ברובה להתבדרות הטור. ההוכחה מסתמכת ישירות על תכונות הראשוניים, ולא על מניפולציות אנליטיות.
הוכחה באמצעות סדרה הנדסית אינסופית והסדרה ההרמונית
לפיכך, מצאנו תת-טור מתבדר של טור המתכנס במקור. מכיוון שכל הרכיבים חיוביים, קיבלנו סתירה.
שמעון דולן
שמעון דולן (נולד ב-20 באוקטובר 1947 בנס ציונה, ישראל) הוא פרופסור מן המניין ודיקאן מחקר ב-Advantere school of Management המהווה חלק מ- במדריד, ספרד. שימש כפרופסור באוניברסיטת מקגיל ובאוניברסיטת מונטריאול בקנדה, וכפרופסור מטעם אוניברסיטת, ברצלונה ספרד, בתחום פסיכולוגיה ארגונית וניהול משאבי אנוש. הוא כתב כ-80 ספרים, שתורגמו ל-10 שפות, ולמעלה מ-170 מאמרים בתחום התמחותו.
מחקר אקדמי
במחקריו במאיו קליניק, גילה שכמעט 90% מהחולים ששרדו את התקף הלב הראשון שלהם והיו ללא היסטוריה של מחלת לב כלילית, ייחסו את התקף הלב למצבם לעבודה ובמיוחד ללחץ בעבודה.
כפרופסור
בשנת 2022 מונה לפרופסור מן המניין ודיקאן מחקר ב-Advanteure school of Management המהווה חלק מאוניברסיטת קומילאס במדריד, ספרד.
בלה לוגוסי
ב-1919, בעת שלטונה קצר-הימים של הרפובליקה ההונגרית הסובייטית, היה בכיר באיגוד המקצועי של השחקנים. לפיכך נאלץ לגלות לגרמניה עם הבסתה בידי כוחות הימין ופרוץ הטרור הלבן של אדמירל מיקלוש הורטי. בארץ מושבו החדשה השתתף במספר סרטים שכללו עיבודים ליצירות של קארל מאי. באוקטובר 1920 הוא עזב במטרה להגר לארצות הברית. בדצמבר הוא הגיע לניו אורלינס כמהגר לא חוקי עד לאישור מעמדו החוקי במרץ 1921 באליס איילנד. הוא עבד שנים אחדות כפועל והחל להשתלב בתיאטרון ההונגרי המקומי. ב-1923 קיבל את תפקידו החשוב הראשון בארצות הברית במלודרמה הפקודה השקטה. ב-1929 נקשרה בשמו שערורייה לרגל נישואיו לאלמנה עשירה מסן פרנסיסקו בשם ביאטריס ויקס ממנה התגרש לאחר שלושה ימים בלבד, לטענתה בשל אישה אחרת.
שמעון דולן
ייעוץ עסקי
משמש כנשיא "המרכז לניהול ואימון על פי ערכים", המהווה נציגות בישראל של חברת הייעוץ הקנדי שלו Gestion M.D.S. Inc.
בלה לוגוסי
פסל הראש של בלה לוגוסי מוצב בטירת ויידהוניאד בפארק בעירוני של בודפשט.
שמעון דולן
ייעוץ עסקי
בשנת 2018 ייסד את העמותה הבינלאומית לחקר ארגוני המחר - Global Future of Work Foundation (GFWF) והוא עומד בראש העמותה בתפקיד נשיא העמותה.
ספרים
פרסם למעלה מ-80 ספרים, רבים תורגמו למספר שפות.
שיכון וייסנהוף
ב-2016 השיכון הוכרז ביחד עם 16 מבנים אחרים ברחבי העולם כחלק מאתר המורשת העולמית העבודה האדריכלית של לה קורבוזיה.
היסטוריה
עשרים ואחד הבניינים דומים זה לזה בצורתם, וכוללים בנייני דירות ובתים פרטיים; גם בסגנון ניכרת אחידות רבה. המשותף לכולם הוא עיצוב מפושט של החזית, גגות שטוחים המשמשים כטראסות, חלונות סרט, תכנון פנימי פשוט הממעיט בקירות ובמסדרונות ושימוש רב בבנייה טרומית, מה שאפשר הקמת המבנים תוך חמישה חודשים בלבד. כל המבנים למעט אחד היו לבנים (הבניין של ברונו טאוט, שהיה הקטן ביותר, נצבע אדום).
לגניצה
היסטוריה
במהלך ההיסטוריה נכבשה העיר על ידי האימפריה הרומית ופרוסיה. בשנת 1871, במסגרת איחוד גרמניה, הוכללה לגניצה באימפריה הגרמנית. בספטמבר 1890, התקיימה בעיר פגישת פסגה בין וילהלם השני, קיסר גרמניה ופרנץ יוזף הראשון, קיסר אוסטריה.
יהדות לגניצה
החוקרים סבורים שיהודים ישבו במקום כבר בסוף המאה ה-13. באיגרת הדוכס משנת 1345 הותר לעירונים לעשות שימוש במצבות של יהודים לצורכי בנייה. באותה העת עמד בית-כנסת על תלו. בהשפעת הסתה אנטישמית גורשו ב-1453 כל תושבי הרחוב היהודי.
לאחר מלחמת העולם השנייה
עם סיום המלחמה נאספו בעיר, במסגרת תנועת השומר הצעיר, ניצולי מלחמה שהקימו את גרעין נתיב הגאולה. כשעלו ארצה הם הצטרפו ביחד עם חברים נוספים כהשלמה לקיבוץ אילון.
המאה ה-21
בשנת 1993 הוקמה הקהילה היהודית בעיר על בסיס הקהילה שהייתה בעבר והיא אחראית על כל המחוז. היא חברה באיגוד הקהילות היהודיות בפולין (כולל בתוכו שמונה קהילות). בשנת 2016 היו חברים בה 40 יהודים ובראש הקהילה עמד אז יענקל קולביץ (Jankiel Kulawiec). הקהילה נהנית מסיוע של הג'וינט.
פאטריה
בשירות חברת הספנות Messageries Maritimes
ב-19 בינואר 1932 השכיר פאבר ליין את פאטריה לשמונה שנים לחברת Messageries Maritimes, שהכניסה אותה לשירות בין הלבנט לדרום צרפת. מאוחר יותר באותה שנה, ליד האי היוני זקינתוס, חילצה פאטריה שלושה ניצולים מטביעת כלי שיט יווני, הטיניוס סטבטוס (Tinios Stavtos). ספינת סוחר יוונית, הרון, חילצה 25 ניצולים מאותו אירוע. בשנת 1934 פאטריה עלתה על שרטון בעת הכניסה לנמל אלכסנדריה במצרים. בפברואר 1939 שימשה פאטריה אוניית בית-חולים במלחמת האזרחים בספרד.
ארון לנון
קריירת מועדונים
בתחילת יוני 2005, כאשר לידס סבלה מקשיים כלכליים, טוטנהאם שילמה עבור שירותיו של לנון הצעיר 1 מיליון פאונד. משחק הבכורה שלו בקבוצתו החדשה הגיעה חודשיים לאחר מכן, באוגוסט, משחק בו הפסידה טוטנהאם בדרבי לונדוני לצ'לסי. ב-18 במרץ 2006, כבש לנון את שערו הראשון בפרמייר ליג עבור טוטנהאם, בניצחון טוטנהאם 2:0 על ברמינגהאם סיטי בחוץ. עמיתיו לפרמייר ליג בחרו בו להתחרות על תואר שחקן השנה של הכדורגלנים בפרמייר ליג בעונת 2005/2006. הפרס הלך בסוף לשחקנה של מנצ'סטר יונייטד, ויין רוני. ב-28 במרץ 2006, הוא חתם על הארכת חוזה בטוטנהאם עד שנת 2010.
בדצמבר 2009 נפצע לנון במפשעה. פציעה זו השביתה אותו ממשחק למשך החודשים הראשונים של שנת 2010. ב-24 באפריל חזר לשחק בהפסד 3:1 למנצ'סטר יונייטד באולד טראפורד.
ב-2 בפברואר 2015 הושאל לאברטון עד סוף העונה. ב-1 בספטמבר חתם באופן קבוע באברטון.
קריירה בינלאומית
הוא קיבל את תואר שחקן המשחק במשחקה של נבחרת אנגליה ב' נגד בלארוס ב-25 במאי 2006, במשחק אימון של אנגליה לקראת המונדיאל. הוא ערך את הופעת הבכורה שלו בנבחרת במשחק ידידות נגד נבחרת ג'מייקה ב-2 ביוני 2006, כאשר נכנס כמחליף במחצית השנייה, משחק בו אנגליה ניצחה 6:0.
סולקה
סולקה (ברומנית: Solca, בגרמנית: Solka) היא עיירה במחוז סוצ'אבה בדרום בוקובינה, ברומניה. במפקד משנת 2019 מספר תושביה היה 2632. סולקה היא היישוב העירוני הקטן ביותר במחוז סוצ'אבה. בין ערי רומניה תופסת את המקום הלפני האחרון לפי מספר האוכלוסייה.
מרים וייקסלבראון
מרים וייקסלבראון (גרמנית: Mirjam Weichselbraun, נולדה ב-27 בספטמבר 1981) היא שחקנית ומנחת טלוויזיה אוסטרית.
סוכה (פירושונים)
{{פירושונים|
תמונות יפואיות
הסיפורים עוסקים בהווי החיים ה"תחתיים" ביפו, בעיקר של גברים אשר לדידם פשיעה וישיבה בכלא אינם חריגים למציאות. בספר ניתן למצוא שלל ביטויים ודימויים רבים. אלו המתייחסים, בין שאר הנושאים, גם לאברי מין ("בונבונים", "עיגולים" ו"וובוס חמינאדוס", "ברוך הבא" וכדומה).
שלא במסגרת הוצאת ספריית מעריב, וקודמה לסדרה, יצאו הספרים "כשגבר היה גבר" ("מסדה", 1970) ו"הבונבונים הכי יפים" ("מסדה", 1978). בספרים אלה מתואר הווי דומה לזה של סדרת "תמונות יפואיות" אבל לא בהכרח בעיר יפו, והדמויות הראשיות והמכוננות של הסדרה לא מופיעות בהם. בדומה ל"תמונות יפואיות" לפי העטיפה, בספרים אלה ניתנת "רשות הדיבור לאנשי הפרברים, למכתפי המשאות, לנהגים מגודלי שריר ושפם [ ...] אשר "עיצבו" את העברית לצרכיהם [...] מונולוגים ודיאלוגים המושמעים מפי אנשי עולם-תחתון..."
ניז'ני נובגורוד
היסטוריה
בתקופת המסע לרוסיה של נפוליאון ב-1812, נמלטו לניז'ני נובגורוד רבים מהאצילים המוסקבאים ומהסופרים, בהם ניקולאי קרמזין, וסילי פושקין (דודו של אלכסנדר פושקין), סרגיי גלינקה ואחרים שהקימו בעיר חוג לספרות. ב-1817 עבר היריד האזורי לכפר קונבינו, פרברו של העיר, אירוע שהביא להתפתחות החשיבות הכלכלית של העיר והיריד הפך לבין החשובים באימפריה הרוסית. ב-1834 ביקר בעיר הצאר ניקולאי הראשון. לכבוד ביקורו בעיר נבנתה מזרקה והותקנה אספקת מים זורמים לכל התושבים. ב-1862 נבנתה מסילת ברזל למוסקבה. ב-1896 העיר אירחה את התערוכה הכלל רוסית לתעשייה ומסחר ובה הוצגו לראשונה הרדיו של אלכסנדר פופוב ומגדל המים ההיפרבולי של ולדימיר שוחוב. הקומוניסטים השתלטו על העיר כבר ב-1917.
הקהילה היהודית
בעיר ניז'ני עצמה ובמחוז מתרחשות מדי פעם פעולות אנטישמיות. בשנת 1993 נופצו 143 מצבות בבית העלמין היהודי "קרסניא אתנא", בליל 20 באפריל (יום הולדתו של היטלר) נהרסו באותו בית עלמין עוד 120 מצבות, וב-5 ביוני 2000 נהרסו שוב באותו מקום עוד 37 מצבות.
רוג'רו ג'ובאנלי
מוזיקה והשפעה
ג'ובאנלי כתב מוזיקת קודש ומוזיקה חילונית. כפי שאפשר לצפות ממלחין מן האסכולה הרומאית, מוזיקת הקודש שלו הייתה שמרנית ורובה בסגנון פלסטרינה בחלקה הראשון של הקריירה שלו. עם זאת, משנת 1600 ואילך ניסה את ידו בכמה מחידושי הסגנון, שהגדירו את ראשית תקופת הבארוק, כגון עקרון הקונצ'רטאטן והבסו קונטינואו. תפוקת המוזיקה הדתית שלו פחתה באופן דרמטי בשנותיו האחרונות ולפחות חוקרת אחת העלתה סברה, שהדבר נובע מאי הנוחות שחש בסגנון החדש.
מלקולמייה
תיאור הסוג
ארבעה מינים מסוג זה מופיעים כצמחי בר בארץ ישראל. גודלם צנוע ולרוב הם נחבאים אל הכלים, ועם זאת המגלה אותם ישים לב מיד ליופיים העדין. המין מלקולמייה ימית (Malcolmia maritima) מגודל כצמח גינה חד-שנתי, ושמו העממי באנגלית הוא 'וירג'יניאן סטוק'. השם העממי 'סטוק' משותף לצמחים מסוג זה וגם לצמחים מהסוג מנתור.
מגפת הקורונה בספרד
מגפת הקורונה דווחה לראשונה בספרד ב-1 בפברואר 2020.
הנעלם
עלילה
ניק פאוול (צ'טווין) הוא תלמיד תיכון, אשר מותקף בליל נסיעתו ללונדון ומושאר ביער למות אחרי שמאשימים אותו לשווא על הסגרת פושעת. ניק מתקשה "לעבור לצד השני" ונשאר תקוע בין החיים למוות, בלי שאף אחד יוכל לראות או לשמוע אותו. כבלתי נראה, ניק צופה מהצד בעוד אמו והמשטרה מחפשים אחר גופתו ותוקפיו, וחייב למצוא את אנני (לבייבה), נערה מרדנית ששבורה ממות אימה ובורחת מהמשטרה, אשר תקפה אותו, לפני שימות מפצעיו ויעלם מבלי שאף אחד יידע איפה הוא. אחרי מאמצים רבים מצד ניק, הוא מצליח לגרום לאנני לשמוע אותו ולעזור לו.
וילאנד קאוקן
קאוקן החל את קריירת המוזיקה שלו בשנת 1952 עם אלריוסאנסמבל של בריסל והיה חבר בו עד 1972. נוסף לכך ניגן עם אנסמבל מוזיק נובל, שקידם מוזיקה אוונגרדית ברחבי אירופה.
עיטם שטלר
מאפיינים
הוא ניזון בעיקר מדגים, אך גם מעופות מים, יונקים, סרטנים, דיונונים ופגרים. הוא אף עלול לצוד כלבי ים, אך לרוב יאכל רק פגרים שלהם.
טבי (עיר)
גאוגרפיה
בשוודיה אין חפיפה בין שטח העיריות לשטח היישובים בפועל, וכך היישוב טבי, ששטחו 25.82 קמ"ר, מתחלק למעשה בין שלוש עיריות (קומינים) סמוכות, כשהנתח הגדול הוא עיריית טבי, נתח קטן יותר שייך לעיריית דנדריד וחלק קטנטן תחת עיריית סולנטונה. ב-2005 גרו בטבי כ-58,600 נפש ואילו בשטח המוניציפלי של עיריית טבי, שמקיף אוכלוסייה סמוכה, מתגוררים 63,335 תושבים נכון ל-2010.
אמריגו וספוצ'י (אוניית אימונים)
תולדותיה
ה"וספוצ'י" ואחותה "קריסטופורו קולומבו" תוכננו על ידי המהנדס טננטה-קולונלו פרנצ'סקו רוטונדי (Francesco Rotundi), מפקד מספנת הצי בקסטלמארה די סטביה (נאפולי), על פי קווי המבנה של אוניית המפרשים המלחמתית "מונארקה" (Monarca); אונייה זו שימשה ספינת הדגל של הצי של ממלכת שתי הסיציליות, צורפה לצי המלכותי האיטלקי אחרי הפלישה לממלכת שתי הסיציליות ב-1860, ושמה הוחלף ל"רה גלנטואומו" (Re Galantuomo). את תוכניות האונייה שרטט הארכיטקט הימי הנאפוליטני סבטלי (Sabatelli), והן נשתמרו בקסטלמארה די סטביה יחד עם טכניקות הבנייה המסורתיות המיוחדות לכלי שיט מסוג זה.
בנוסף לתפקידה העיקרי משמשת "וספוצ'י" בעשור האחרון גם כשגרירת תרבות, אמנות וטכנולוגיה של איטליה. היא פקדה את החשובים בנמלי העולם, והשתתפה באירועים כמו תחרות השיט ה-31 של גביע אמריקה באוקלנד שבניו זילנד באוקטובר 2002, באולימפיאדה באתונה ב-2004 ובחגיגות לציון מאתיים שנים לקרב טרפלגר בפורטסמות' ב-2005, שם מילאה תפקיד מרכזי.
אלחוטאי
קַשָׁר ציוד קשר נישא
הצורך בקַשָׁר ציוד קשר נישא הוא העובדה שכדי לשמור על אמינות ערוץ התקשורת בעת לחימה יש צורך במכשירי קשר משוכללים בעלי הספקי שידור גבוהים. מכשיר קשר כזה שוקל כמה עשרות קילוגרמים ומקשה על תפקוד נוסף מלבד נשיאתו. על הקשר להיות בעל כושר קרבי מצוין.
מקלארן 650S
מקלארן 650s היא מכונית ספורט במרכב קופה שיוצרה על ידי מקלארן אוטומוטיב בין השנים 2014 ל-2017. היא נחשפה בשנת 2014.
625C
בספטמבר 2014 מקלארן הכריזה על דגם נוסף, ה-625C, שהוצע בגרסת קופה וקבריולה. קהל היעד של הרכב היה מדינות דרום אסיה.
יעקב בירנבאום
ביקורת
כשהקים בירנבאום את תנועת המאבק, הגישה השלטת בקרב יהדות אמריקה גרסה פעילות דיפלומטית שקטה. היה חשש שפעילות 'רועשת' כזו שבירנבום הוביל רק תחמיר את מצבם של היהודים בברית המועצות, והיו בין יהודי ארצות הברית שחששו כי היא תעכיר את היחסים כלפיהם בתוך ארצות הברית, כקבוצה שמחבלת במדיניות המעצמה לצרכים פרטיקולריים.
בורקין
העיירה מזוהה עם העיר בֻּרְקֻנָה המופיע במכתבי אל-עמארנה (א"ע 250) כאחת הערים שהותקפו במאה ה-14 לפנה"ס על ידי לבאיה מושל שכם.
בלינטומומב
מנגנון פעולה
בלינטומומב מאפשר לתאי ה T של החולה לזהות תאי B ממאירים ולקשר ביניהם. למולקולת הבלינטומומב שני אתרי קישור – אחד ל CD3 המבוטא על תאי ה T של המטופל, ואחד CD19 המבוטא על תאי ה B של המטופל. CD3 מהווה חלק מקומפלקס הקולטן על תאי T. התרופה פועלת על ידי קישור שני התאים ושפעול תא ה T, בעת שפעולו מבטא פעולה ציטוטוקסית המובילה להרג התא הסרטני. תופעות הלוואי הנלוות לטיפול הן סינדרום שחרור ציטוקינים ונוירולוגיות בעיקרן ובדרך כלל חולפות במהלך הטיפול.
קשר (מחתרת)
בפעילות של מחתרת, קַשָׁר הוא חבר המחתרת שתפקידו להעביר ידיעות ואמצעים בין חברי המחתרת לבין עצמם, ובינם לבין גורמים מסייעים, בזכות יכולתו לנוע באופן חופשי יותר מאשר יתר חברי המחתרת. קשר פעל לעיתים גם בצבא סדיר, כאשר הקשר בין הכוחות התקיים באמצעות העברת מסמכים כתובים.
בלינטומומב
היסטוריה
התרופה בתהליכי רישום בישראל והוגשה לסל הבריאות של 2016.
חוק התקציב
חוק יסודות התקציב וחוקי התקציב
לחוק יסודות התקציב קובע את מבנהו של חוק התקציב, וסעיף 3 לחוק יסודות התקציב קובע: "הממשלה רשאית להוציא בשנת כספים פלונית את הסכום הנקוב כהוצאה בחוק התקציב השנתי לאותה שנה". בהמשך כולל חוק יסודות התקציב עוד כללים רבים הנוגעים לחוק התקציב. על היחס המיוחד שבין חוק יסודות התקציב לחוקי התקציב עמד שופט בית המשפט העליון יצחק זמיר:
יעקב אבן
ביוגרפיה
בשנים 1983–1986 כיהן כקונסול כללי בלוס אנג'לס שבארצות הברית. ב-1989 מונה למנכ"ל משרד התחבורה תפקיד בו שימש עד 1993 בתקופה זו שימש גם כיו"ר מועצת המנהלים של רשות שדות התעופה ויו"ר צוות ההיגוי של חברות אל על וצים. בין השנים 1999–2002 כיהן כיו"ר דירקטוריון חברת הפחם הלאומית. במשך 18 שנים שימש כמנכ"ל החברה הכלכלית של עירית חולון, בין הפרויקטים בהם עסק היה פרויקט בנה ביתך, ייסוד המדיטק, פארק תעשיות הייטק באזור התעשייה שבדרום העיר ובניית מוזיאון העיצוב חולון.
יחסי זימבבואה–יוון
היסטוריה
החל משנת 2002 היחסים בין יוון וזימבבואה הושפעו מהסנקציות שהוטלו על זימבבואה על ידי האיחוד האירופי. הסנקציות כוללות איסור על "ויזה לפקידי ממשל, הקפאת נכסיהם באיחוד האירופי ואיסור על מכירת נשק". הביקורים הרשמיים האחרונים בין שרי יוון וזימבבואה התקיימו בשנת 1998.
הארכיבישופות הקדושה של זימבבואה ודרום אפריקה נמצאת בסמכות השיפוט של הפטריארכיה של אלכסנדריה. הפטריארך תיאודור השני מאלכסנדריה, הוצב בדצמבר 2004 כדי לשרת את הארכיבישופות הקדושה בזימבבואה. בשנת 2007 נפגש רוברט מוגאבה עם תיאודור השני.
מיקרו-מחשב
סוגי מיקרו-מחשבים
במקרים בודדים דרוש גם רוחב זיכרון גדול וגם מהירות גבוהה. לדוגמה: אם רוצים לדגום בתדר מקסימלי רכיב המרה A/D בעל 16 ביט. במקרים כאלה אפשר לחבר מעבדים מהירים יותר ועם רוחב Data Bus של 16 ביט (לדוגמה: 80151 או 80251).
ברוס ויליס
חיים אישיים
ב-2004 היה מאורס לדוגמנית ברוק ברנס אך לא התחתן לבסוף. מאז 2009 ויליס נשוי לדוגמנית הבריטית אמה המינג. הם נישאו בחתונה פרטית באיי טרקס וקייקוס. לאחר כשבוע נישאו רשמית בטקס אזרחי בארצות הברית. לזוג נולדו שתי בנות: מייבל ריי ב-2012, ואבלין פן ב-2014.
רוברט פיל
המזכיר לענייני אירלנד
באותה העת שבע שמיניות מאוכלוסיית אירלנד היו קתולים, ולא היו שווי זכויות למעמד הפרוטסטנטי. בדומה למזכירים ראשיים אחרים הוא קרא לחיזוק הסמכות השלטונית, וחידש את חוק התקוממות מספר פעמים (בשנת 1814, 1815, 1816 ו-1817). פיל הבטיח כי ראה עדיפות בשימוש בכוח סמכות משטרתי על פני כוח סמכות צבאי במאבק מול פשיעה ומול ארגונים בדלניים אירים שונים. כמזכיר הראשי בדבלין ב-1813 הוא הציע את הקמתו של כוח משטרה מיוחד שחבריו נקראו בהמשך "פילרים" ("peelers"). ב-1814 הוקם כוח השיטור המלכותי האירי (Royal Irish Constabulary) על ידו. בשנת 1817 הוא הגיב לרעב ברכישת מזון וחלוקת כסף.
המשפט הפלילי
ב-9 במרץ 1826 השיטה של פיל להציג הצעת חקיקה הגיעה לבשלות בנאומו הגדול על גנבה. הוא פתח בהתנצלות בפני הפרלמנט על כך שעמד לנאום על נושא שעלול 'להרחיק התרגשות מהרגשות הפוליטיים' ועשוי להיראות 'עקר ולא מזמין' עבור חברי הפרלמנט. הייתה התייחסות להתחלה חדשה היפותטית ('אם היינו מחוקקים את סדר חדש, ללא התייחסות למנהגים קודמים והרגלים שנוצרו'). היה מבט על הצעות קיצוניות יותר ל'רפורמה מהירה, שאינה עולה בקנה אחד עם התלבטות בוגרת', והבטחה שאם יתאפשר לו להתנהל כדרכו, לא תהיה 'חתרנות עולה של מוסדות עתיקים' ו'לא תביא לוויתורים' מצד גורמי סמכות. הצעותיו שלו הוצגו אז כדרך אמצע בין חופש הפעילות של הקוד המשפטי הבריטי לבין התמציתיות של ההקבלה הצרפתית. לבסוף הודיע על שאיפתו להשאיר אחריו 'רישום כלשהו של האמון שנתן בו הפרלמנט', ולחבר את שמו עם 'תיקונים נצחיים' במוסדות המדינה.
אלדר שרון
ביוגרפיה
בשנים 1956-1958 היה אדריכל בחיל ההנדסה – אחראי על תכנון מעבדות כימיות עבור חיל חימוש. השתחרר בדרגת סרן.
מאפריל 1958 עד דצמבר 1965 שימש שותף במשרד יחד עם האדריכלים פרופסור אלפרד נוימן הקנדי (שהיה מורה שלו ושל הקר בטכניון) ועם האדריכל צבי הקר.
משנת 1965 שימש שותף של אביו, אריה שרון, במשרד "אריה שרון אלדר שרון אדריכלים ומתכנני ערים בע"מ" – המשרד מנוהל מפטירתו של אלדר שרון ב-1994 ועד היום על ידי בנו, בוגר ה-AA בלונדון, האדריכל ארד שרון.
כללי
במידה מסוימת "מרד" אלדר שרון באדריכלות של אביו, אריה שרון – אבי האדריכלות הישראלית וזוכה פרס ישראל (ב-1962).
א-שאם
ראו גם
}}
מרגרט מיד
הספר "התבגרות בסמואה"
חמש שנים לאחר מות מיד, פרסם דרק פרימן ספר הטוען כי כל ממצאי מיד שקריים, וכי הנשים שמיד דיברה איתן הכחישו את שאמרו אז, וטענו כי שיקרו לה. אך רבים רואים את הביקורת כבלתי-אמינה, שכן מחברה חיכה עד לאחר מות מיד, כך שלא תוכל להשיב. הפילוסוף בנג'מין וויקר טוען שמחקרה של מיד היה מוטה בהתאם לאמונותיה הפרטיות. בלי לפסוק לגבי אמיתות הביקורות, אין כיום ספק בקרב אנתרופולוגים שמחקרי מיד היו מוטים, ספק אם הבינה לאשורה את שפת המקום, וככל הנראה הושפעה מהעדפתה האישית לחיי מין חופשיים במחקר.
טלקום בון
היסטוריה
הקבוצה מקיימת את משחקיה מאז שנת 2008 בהיכל הספורט טלקום דום המכיל 6,000 מקומות ישיבה, שהחליף את היכל הארטברגהלה שהכיל 3,500 מקומות.
אלגרו (עיר)
העיר מוגדרת כ"אזור לשוני" (Isola linguistica) קטלאני, ו-22.4% מתושביה דוברים אלגרס. גם בחלקו העליון של סמל העיר נראים הדים לקשר שלה עם התרבות הקטלאנית, וזאת בדמות תשעת הפסים האדומים והצהובים המופיעים בסמל ההיסטורי של ממלכת אראגון.
תחבורה
שדה התעופה אלגרו-פרטיליה (Aeroporto di Alghero-Fertilia) שוכן במישור נורה, ליד פרטיליה, כ-10 ק"מ צפונית לאלגרו. תחילתו של השדה כשדה תעופה צבאי בימי מלחמת העולם השנייה, ובשנות ה-60 של המאה ה-20 החל מבנה ההנגאר בצידו המזרחי של האתר לשמש תעבורה אווירית אזרחית. בית נתיבות של ממש אשר זכה לשם "ריביירת האלמוגים" (Riviera del Corallo) נחנך בשנת 1968, ומסלול ההמראה היחיד (02–20) הוארך לאורך של 3,000 מטר בשנות ה-70. בשנות ה-80 חוסלה הפעילות הצבאית בשדה, וחברת אליטליה הקימה בו בית הספר לתעופה (Scuola di volo di Alghero). בשנת 2008 הסתיימו העבודות לחידוש בית הנתיבות אשר מסוגל להתמודד עם תנועת נוסעים שנתית של מעל לשני מיליון איש. ב-2009 החלה חברת ריינאייר לעשות שימוש בנמל והיא מפעילה ממנו טיסות לכ-25 יעדים ברחבי אירופה. כיום נחשב שדה התעופה לאחד משני השדות החשובים בסרדיניה (האחר הוא שדה התעופה של קליארי) והוא משרת טיסות פנים למספר יעדים באיטליה וטיסות בינלאומיות, בעיקר של חברת התעופה במחיר נמוך ריאנאייר. בשנת 2011 עשו כמיליון וחצי נוסעים שימוש בנמל, גידול של פי יותר מפי שניים לעומת 664,330 הנוסעים שעברו דרכו בשנת 2000.
קו רכבת ובו מסילה בודדת מחבר את אלגרו לסאסארי. הקו מתחיל בתחנת אלגרו-סנט'אגוסטינו (Alghero-Sant'Agostino) שברובע פייטראיה (Pietraia) בצפון העיר, ומטפס מגובה של תשעה מטרים עד לסאסארי השוכנת ברום של 176 מטר מעל פני הים. קו הרכבת מיושן, אינו מחושמל והמסילה צרה (950 מ"מ). הוא מופעל בידי חברת הרכבות של סרדיניה (Ferrovie della Sardegna) בתדירות של עד 11 רכבות ביום בכל כיוון, העושות את 30 הק"מ בין שתי הערים בכ-35 דקות. בימי ראשון ובחגים הרכבות אינן פועלות, והתנועה בין הערים מוחלפת בשירות אוטובוסים. קו הרכבת שאורכו המקורי היה 35 ק"מ נחנך ב-1 במרץ 1889, והרכבות הונעו בקטרי קיטור עד שהוחלפו בקרונועי דיזל לאחר מלחמת העולם השנייה. באלגרו שתי תחנות רכבת נוספות במרכז העיר - אלגרו-סאן ג'ובאני (Alghero-San Giovanni) ואלגרו-פורטו (Alghero-Porto) - אך אלה יצאו משימוש בשנת 1988 בשל הפרעת תנועת הרכבות לתנועת כלי הרכב בעיר, והקו קוצר בחמישה ק"מ. חברת הרכבות של סרדיניה מפעילה גם את התחבורה העירונית, בעיר שכוללת שבעה קווי אוטובוס ובכלל זה קו לשדה התעופה.
המשחקים העולמיים לנשים 1930
המשחקים העולמיים לנשים 1930, הם אירוע השלישי, שנערך בין ה-6 ל-8 בספטמבר 1930 בגנרלי ארנה, פראג, צ'כוסלובקיה. המשחקים אורגנו על ידי אליס מיליאט והתאחדות ספורט הנשים הבינלאומי (FSFI) Fédération Sportive Féminine Internationale. התחרויות נפתחו בטקס רשמי כמו במשחקים האולימפיים בנוכחותם של כ-15,000 אנשים. בתחרויות השתתפו 200 אתלטיות מ-14 מדינות ב-12 תחרויות שונות ונקבעו מספר שיאי עולם. מדליה מיוחדת הונפקה למשתתפות.
סגרדה פמיליה
חזית המולד
החזית פונה לכיוון השמש העולה מצפון-מזרח, דבר המסמל את לידתו של ישו. החזית מחולקת לשלושה עמודים, וכל אחד מהם מייצג כוח תאולוגי (תקווה, אמונה וצדקה). עץ החיים נמצא מעל הדלת של ישו באכסדרת הצדקה. בחזית יש ארבעה מגדלים, שכל אחד מהם מייצג קדוש (מתי, ברנבס הקדוש, יהודה איש קריות ושמעון הקנאי).
חזית הפסיון
החזית פונה לכיוון בו שוקעת השמש, דבר המסמל את מותו של ישו, ונתמכת על ידי שישה עמודים גדולים ונוטים, שתוכננו להידמות לגזעי עץ הסקויה. בשלב העליון ביותר של החזית ישנו גמלון פירמידלי המורכב מ-18 עמודים בצורת עצמות, ומגיע לשיאו בצלב גדול עם כתר קוצים. כל אחד מארבעת הצריחים של החזית מוקדשים לאחד משליחיו של ישו (יעקב בן זבדי, תומאס, פיליפוס וברתולומיאוס) וכמו בחזית הלידה, בחזית הפסיון ישנן שלוש אכסדרות שונות, וכל אחת מהן מייצגת את המעלות התאולוגיות, אם כי באור שונה בהרבה.
מימון
נכון לשנת 2009 תקציב הבנייה היה 18 מיליון אירו לשנה, סיום הפרויקט צפוי להסתיים בשנת 2026, לציון 100 שנה למותו של אנטוניו גאודי.
אווה פרנסיס
ביוגרפיה
פרנסיס הופיעה ברחבי הארץ במועדונים ובבתי מלון ושרה בעברית, ספרדית, צרפתית, איטלקית ואנגלית. בתחילת שנות השבעים, החלה לעבוד עם האמרגן איתן גפני.
לאחר מכן, טסה לדרום אפריקה למסע הופעות שנמשך חצי שנה. כשחזרה לישראל, הופיעה בפני חיילים במהלך מלחמת יום הכיפורים, ובסוף אותה השנה שבה לדרום אפריקה, בה הופיעה עד שפרשה מעולם המוזיקה בשנת 1978.
בשנת 1991 שבה לישראל. בשנת 1995 היא הופיעה עם אחיה הזמר אנטוניו (מהצמד 'אנטוניו ורונית') בתוכנית הטלוויזיה "בטברנה" בהנחיית שמעון פרנס. לאחר מכן היא הופיעה עוד כמה פעמים בודדות עם גיטריסט פלמנקו שניגן בתוכנית הזו.
מארי (סרט)
תקציר העלילה
המושל מפטר את מארי בנאום משודר בטלוויזיה בגלל פגמים שנתגלו בעבודתה כמו דיווח שגוי על חופשות ושעות עבודה.
אלי ביטון
תארים
אליפות (1): 2002/2003
אלי בן-דהן
ביוגרפיה
בראשית אב התשל"ז (אוגוסט 1977) הצטרף עם משפחתו ליישוב חיספין ברמת הגולן. כקצין יחיד מונה למפקד המקום. שימש גם יו"ר המזכירות. בהמשך היה ר"מ במחזור הראשון של הישיבה התיכונית בחיספין. באוגוסט 1983 עבר עם משפחתו לבית-אל. ניהל את לשכתו של הרב מרדכי אליהו, הרב הראשי לישראל, בין השנים התשמ"ג-התשמ"ז (1983–1987). יזם ופיתח את מערך הכשרות הארצי אשר לא היה קיים עד אז. הרב אליהו רצה שימונה לדיין אך לא הצליח בכך.
ניהול בתי הדין הרבניים
בחודש אלול שנת תשמ"ט (ספטמבר 1989) מונה בן-דהן בידי שר הדתות זבולון המר למנהל בתי הדין הרבניים בישראל. לצורך המינוי שינה המר את דרישות הקבלה לתפקיד. השינוי קבע כי בתפקיד יוכל לשמש גם בעל סמיכה לרב עיר שאין לו סמיכה לדיינות. בן-דהן הפך את בתי הדין ממחלקה במשרד הדתות ליחידת סמך עצמאית. הוא פעל למען נשים עגונות והוסיף חוקים משמעותיים להליך הגירושין, בהם:
קריירה פוליטית
בממשלת ישראל ה-34 מונה לסגן שר הביטחון. בעקבות התפטרות שר הביטחון משה יעלון הוא פוטר אוטומטית ומונה מחדש לתפקיד ב־1 ביוני 2016 תחת שר הביטחון החדש אביגדור ליברמן. עם התפטרותו של ליברמן - פגה גם כהונתו של בן-דהן, ב-18 בנובמבר 2018, וב-19 בנובמבר אישרה הממשלה מחדש את מינויו, כסגנו של ממלא מקום שר הביטחון, בנימין נתניהו.
רצח שי אוחיון
הפיגוע
בצהרי יום רביעי ו' באלול תש"ף (26 באוגוסט 2020) שב אוחיון מלימוד בכולל בעץ אפרים לעיר מגוריו פתח תקווה. כשהלך על המדרכה בצומת סגולה, כחצי קילומטר מביתו ובדרכו לאסוף את ילדיו, התנפל עליו המחבל חליל דויכאת, תושב שכם בן 46 בעל היתר כניסה לישראל למטרת תעסוקה, ורצח אותו בדקירות סכין בחזהו.
לאחר הפיגוע
ביתו של המחבל בשכם נהרס בידי צה"ל.
ג'יימס קונולי (אתלט)
המשך הקריירה
ב-1920 היה קונולי חלק מהצוות "אספרנטו", שזכה באליפות הבינלאומית הראשונה לדיג בעזרת מפרשיות שנערכה בהאליפקס שבנובה סקוטיה. על כך כתב ב"ספרו של הדייג מגלוסטר", שיצא לאור ב-1927.
מארדר 3
פיתוח
המארדר 3 היה האחרון בסדרת הפיתוח הזאת והתבסס על הטנקים הצ'כים הרבים שנפלו שלל בסיפוח צ'כוסלובקיה מסוג LT vzor 38, שקיבל את השם פאנצר 38(t) בצבא הגרמני. לפאנצר 38(t) הורד הצריח והורכב עליו תותח נגד טנקים, בכך הפך למשחית טנקים קל ויחסית מהיר אך בעל מיגון ושרידות צוות נמוכים. מיקומו של המארדר בצבא הגרמני היה פתרון זמני לנחיתות נשק הנ"ט והטנקים הגרמנים מול הטנקים הרוסים, דוגמת ה-T-34. הצבא הגרמני עמל על יצור ושדרוג רק"מים (רכב קרבי משוריין) גרמניים לכדי משחיתי טנקים רבי עוצמה, אך עד שאלו יהיו מוכנים, יצא הצבא בשדרוגים פשוטים יחסית בצורת סדרת המארדרים כפתרון זמני.
קרפילזומיב
רקע
קרפילזומיב היא נגזרת של אפוקסימיצין, תוצר טבעי שהראה עיכוב של הפרוטאוזום במעבדות אוניברסיטת ייל על ידי קרג קראוס (Criag Crews). בעקבות גילוי זה, פתחה המעבדה נגזרת ספציפית יותר של אפוסקימיצין בשם YU101 שאושרה עבור מחקר של חברת פרוטאוליקס (Proteolix). מדעני החברה המציאו תרכובת חדשה בעלת פוטנציאל לטיפול בבני אדם, הידועה בשם קרפילזומיב. החברה פיתחה את התרופה במחקרים בפאזה ראשונה ושנייה, כולל מחקר בפאזה שנייה שייעודו היה רישום התרופה. המחקר הקליני של התרופה המשיך תחת חברת אוניקס (Onyx) שרכשה את חברת פרוטאוליקס ב 2009.
קטיפנית שחומה
קטיפנית שחומה (שם מדעי: Melanitta fusca) היא מין של עוף מים ממשפחת הברווזיים המצוי בחופי אירופה ואסיה וביבשות שסביבן.
מחשבים אישיים לפני 1975
מחשבים אלו מופיעים ברשימה הבאה עם פירוט הרקע וההיסטוריה של הפיתוח, מידע על המחשב עצמו, מכירותיו, השפעתו וההרחבות שלו בדורות הבאים, גם אחרי 1975.
ממכונת חישוב למחשב
החל בשנת 1964 יצאה חברת ואנג עם סדרת מכונות חישוב אלקטרוניות, החל ב-LOCI, שהיו מכונות החישוב ה"מדעיות" הראשונות (כלומר כאלו שיכולות לחשב לוגריתמים, ולהשתמש בהם כדי לבצע כפל). כדי לתמוך בפונקציות טריגונומטריות, יש לבצע "תוכנית" קטנה, וכך פסעו עוד צעד לכיוון "מחשב אישי" - מכונות החישוב הללו יודעות לבצע תוכניות קצרות, אך הקלט והפלט עדיין מספריים בלבד. ב-1965 הצטרפה חברת אוליבטי, עם מכונת חישוב ניתנת לתכנות בשם "פרוגרמה 101".
Wang 2200
מכונות החישוב הניתנות לתכנות של החברה היו מבוססות על מעבדים, אם כי המעבדים היו מיועדים בעיקר לביצוע חישובים, וב-1971 הודגמה מערכת "עיבוד תמלילים" שהייתה מבוססת על מסוף בנוי ממכונת כתיבה "כדורית" של IBM, ומעבד של ואנג בשם 1200.
המשך
עם מהפכת המחשוב האישי, רבים ממוצריה של ואנג הפכו למיושנים - מחשבי המיני של ואנג הלכו בדרכם של שאר מחשבי המיני, כמו אלו של דיגיטל ודאטה ג'נרל, כלומר למעשה נעלמו מהשוק, ותוכנות עיבוד תמלילים וניהול חשבונות שנכתבו עבור מחשבים "תואמי PC" הופיעו, עם תכונות שלא נפלו מהמכונות הייעודיות של ואנג, ועם יתרונות רבים עליהם. החברה, שבתחילת שנות ה-1980 מכרה ביותר מ-3 מיליארד דולר בשנה, והעסיקה בשיאה כ-33,000 עובדים, למעשה נפלטה מהשוק ונסגרה סופית ב-1997.
הקשר למיקרו-מעבד 8 סיביות הראשון
מעבד Z80 של חברת זילוג מהווה הרחבה "תואמת לאחור" ל-8080, ומשכך, גם הוא מבוסס על ה-8008, ובעקיפין על הדטאפוינט 2200. על מעבד זה מבוססים עשרות מחשבים שונים, בהם TRS-80 של רדיו שק, אוסבורן 1, קייפרו II, מחשבים של סינקלייר, החל ב-ZX80 וכלה בספקטרום סינקלייר, ועשרות מחשבים נוספים. גרסאות שונות של ה-Z80 עדיין מיוצרות ב-2019, כחלק משבבים ייעודיים שונים.
ממחשב למחשב אישי
אחרי ה-5120, פיתחה IBM את ה-DataMaster, שנקרא גם System/23. העבודה על המחשב החלה בסוף שנות ה-1970, והמעבד שנבחר היה אינטל 8085. מעבד זה היה תשובתה של אינטל ל-Z80 של זילוג: אף על פי שהמעבד לא תמך בסט הפקודות של ה-Z80 (שבעצמו היה הרחבה של סט הפקודות של 8080), הוא היה תכנון נקי ומודרני יותר של ה-8080, בטכנולוגיה חדשה שמקל על שיבוץ המעבד במעגלים אלקטרוניים (המעבד הקודם, 8080, צורך שני מתחים: 12 וולט ו-5 וולט. Z80 יוצר בטכנולוגיה מתקדמת יותר שמסתפקת במתח יחיד של 5 וולט, וכמוהו ה-8085, שמציין זאת בעזרת ה-5 בשמו). המחשב היה מוכן לקראת 1980, ולפי כמה דיווחים, יציאתו לשוק התאחרה כמעט בשנה בגלל הצורך להסב את מפרש הבייסיק שרץ על המחשב הגדול למעבד של הדטאמסטר.
משבב למחשב
חברת אינטל הכריזה על המעבד 8008 ב-1972. זה היה מעבד 8 סיביות הזמין הראשון. המעבד תוכנן למעשה לפי מפרט של CTC, ומימש את המעבד שהריץ את המסוף/מחשב דטאפוינט 2200.
כמעט מיד היו אנשים שראו במעבד את הפוטנציאל לבניית מחשב סביבו. מספר מחשבים כאלו נבנו וזכו למידה מסוימת של הצלחה.
תיאור
המחשב שסופק כלל לפחות את הכרטיסים הבאים:
עד תום 1973 פותח בקר לכונן דיסקטים (8 אינץ'. דיסקטים 5.25 אינץ' טרם נבנו אז). זמן לא רב אחרי שיצא מעבד אינטל 8080, ב-1974, הוצגו דגם S, עם אותה תשתית של מיקראל N, אך עם המעבד החדש, ויכולת לעד 64K זיכרון - ערוץ הפלוריבוס היה ערוך ומוכן לכך, וכרטיסי זיכרון גדולים יותר נבנו. מיקראל S תומך בכל הכרטיסים של מיקראל N, וכך מיד עם הצגתו, היו מוכנים עבורו כרטיסי זיכרון, קלט-פלט וכו'.
המחשב, במארז קומפקטי ובמשקל 9 קילוגרם, נמכר עם אפס עד שני כונני קלטות, ושניים עד שמונה קילובייט זיכרון, ומספר אפשרויות הרחבה שמאפשרות תקשורת עם מכונות אחרות, והדפסת תוצאות החישוב במדפסת, או ציור גרפים בעזרת תוויין. המחשבים סומנו במספר בן שלוש ספרות, עם תוספת אופציונלית של אותיות. הספרה הראשונה 7, השנייה מציינת את הזיכרון, והשלישית את מספר הכוננים, כשהאותיות EF, אם יש, מציינות את ההרחבה. כך, הדגם הבסיסי, 720, בלי כוננים, שני קילובייט זיכרון, תומחר בכ-$5,000, ודגם 728, עם שני כוננים ו-8 קילובייט, בכ-$9,800. התצורה השנייה הייתה כמעט היחידה שנמכרה. קשה למצוא מספרים כמה מחשבים נמכרו, אך לפי מקורות שונים, בין הלקוחות היו אוניברסיטאות רבות, גופי ממשלה, בתי חולים, חברות ביטוח, חברות תעשייתיות גדולות כמו ג'נרל אלקטריק, גופים צבאיים, נאס"א, ועוד.
סטפאנו לאנדי
מוזיקה והשפעה
יצירתו המפורסמת ביותר ואחת האופרות החשובות ביותר מראשית הבארוק, Il Sant'Alessio ("הקדוש אלסיו") מתארת את חיי אלכסיוס הקדוש בן המאה החמישית. לא זו בלבד, שזו האופרה הראשונה שנכתבה על נושא היסטורי, אלא שהיא אף מתארת בתשומת לב ובקפידה את חייו הפנימיים של הקדוש ושואפת להגיע לאפיון פסיכולוגי, שהיה חדש לאופרה. רוב הסצינות הקומיות, לעומת זאת, חורגות מזמן העלילה בהיותן לקוחות (באורח משעשע ביותר) מרומא של המאה ה-17.
1934 בספורט
אליפות אירופה בשחייה
אליפות אירופה בשחייה נערכה במגדבורג שבגרמניה הנאצית מ-12 עד 19 באוגוסט.
שובו של דיסטרי
ב-1996, נבחר הסרט לשימור בארכיון הסרטים הלאומי של ארצות הברית על ידי ספריית הקונגרס עקב תרומתו לקולנוע.
מחסה יאפיו
המחסה ממוקם 600 מטר מעל קרחון נורת'איסט.
המרדף אחר אוקטובר האדום
משחקים
בעקבות הוצאתו לאור של הספר נוצרו מספר משחקי מחשב המבוססים על עלילת הספר. בנוסף לכך, בשנת 1988 נבנה משחק לוח מפורסם המתבסס על הרעיון העומד מאחורי הספר.
בה"ד 6
בית הספר למקצועות הלוגיסטיקה, בה"ד 6 (בסיס הדרכה מס' 6), הוא בסיס ההכשרה וההדרכה המרכזי של חיל הלוגיסטיקה ושל כלל מקצועות הלוגיסטיקה בצה"ל.
הבסיס הוקם בשנת 1978 בשטח מחנה צריפין ובשנת 2016 הועתק לעיר הבה"דים בנגב (ראו: העתקת בסיסי צה"ל לנגב). הוא נחשב לאחד מבסיסי ההדרכה הגדולים ביותר בצה"ל ואחראי על הכשרת קצינים, צוערים, נגדים, חיילים וחיילות בשירות חובה, קבע ומילואים במקצועות הלוגיסטיקה, ביניהם: השלמה חיילית לקצינים, הכנה לקצונה, נהיגה, טבחות, מגדנאות, אפסנאות, תעשייה וניהול ועוד.
נטליה דודניק
פעילות בתקופת השואה להצלת יהודים
בשנת 1941 התיידדה דודניק עם משפחה יהודית ששכרה דירה משכניה, בני הזוג איליה וחיה מלכה זלמן, בתם, רבקה, ובמיוחד עם נכדתם טניה דובוביק, שהזכירה לדודניק את בתה המנוחה. משפחה זו פונתה מבורוביצ'י שבמחוז לנינגרד. באוגוסט 1942, כבשו כוחות גרמניה הנאצית את אזור קרסנודר. על פי הוראות הכובשים הנאצים, דיווחו שכניה של דודניק על שוכרי דירתם היהודים. משפחת זלמן נעצרה, ונשלחה למעצר בבית הכלא הסמוך שבעיר טימאשבאסק. לאחר מכן הוצאו להורג בני הזוג זלמן. דודניק, שידעה שגורל דומה מחכה לטניה הקטנה, החליטה להציל אותה בעזרת סיפור כיסוי, שסיפרה למשטרה המקומית. היא טענה כי מוצאה של טניה הוא רוסי, ושעקב המהומה בזמן הכיבוש, היא אבדה, וכך הגיעה לידי משפחה היהודית. המשטרה האמינה לסיפורה, ואישרה לה להשאיר את טניה בחסותה.
משירי אברהם חלפי
רקע
חלק משירי האלבום הולחנו ובוצעו לראשונה באלבום זה, אך חלקם האחר היו שירים מוכרים עוד לפני צירופם לאלבום: "שיר על התוכי יוסי" הוקלט במשותף עם מיקי גבריאלוב ב-1986 והופיע באלבום אוהב להיות בבית. השיר "עטור מצחך זהב שחור" הופיע לראשונה באלבום "ארץ ישראל הישנה והטובה חלק ג'", אך כאן הוקלט מחדש בעיבוד כמעט זהה לעיבוד המקורי ובליווי יהודית רביץ וקורין אלאל שליוו בקולות רקע גם את הביצוע המקורי. "בלדה על שלושה חתולים" בוצע במקור על ידי הצמד רן ונמה.
ב-11 במרץ 2014, כארבעה חודשים אחרי מותו של איינשטיין, יצאה לאלבום מהדורה מחודשת בת שני תקליטורים, שכללה שמונה רצועות נוספות, חלקן הוקלט בשנה האחרונה לחייו.
צפון-מערב לוס אנג'לס
אזור צפון-מערב לוס אנג'לס (באנגלית: Northwest Los Angeles) הוא אזור בעיר לוס אנג'לס שבמדינת קליפורניה אשר כולל מספר שכונות שונות של העיר. האזור הזה של העיר מכונה בשם זה עוד מתחילת המאה ה-20.
מכון עזריאלי להעצמה חינוכית
היקף הפעילות
התוכנית פועלת ב-26 ערים ברחבי המדינה, מקיפה כ-300 קבוצות תלמידים ובמסגרת 90 בתי ספר בארץ. בתוכנית משתתפים כ-4,200 תלמידים מדי שנה. עד היום השתתפו בתוכנית כ- 14,000 תלמידים. התוכנית פועלת בשיתוף הרשות המקומית ומשרד החינוך. בספטמבר 2018, חדלה התוכנית לפעול באופן עצמאי והתמזגה בתוך רשת בתי הספר דרכא.
ריאליזם (מדע המדינה)
בריאליזם צמחו אסכולות שונות לאורך השנים, בהן הריאליזם הקלאסי, הריאליזם הנאו-קלאסי, והנאו-ריאליזם. על פי האסכולה הריאליסטית הקלאסית, העולם הוא תוצר של כוחות הטבועים בטבע האנושי: האדם אנוכי מטבעו ופגום מיסודו, כלומר בני האדם נולדים עם התנהגות לא מוסרית מובנית, ובהתאם לכך שאיפתו העליונה היא לשרוד ולשלוט באחר. גישות אחרות דוחות הנחה זו, ומניחות הנחות אחרות.
הטבח בידוובנה
הכרה והנצחה
בשנת 2001 השתתף נשיא פולין אלכסנדר קוואשנייבסקי בטקס לציון 60 שנה לטבח, בנוכחות שגריר ישראל בפולין דאז, הפרופ' שבח וייס. במעמד זה הכיר קוואשנייבסקי באחריות הפולנים לטבח, באמרו:
פלפל לימון
פלפל לימון הוא תערובת תבלינים העשויה מגרידת לימון וגרגרי פלפל שחור מבוקעים.
הטבח בידוובנה
הכרה והנצחה
רבים, בעיקר מחוץ לפולין, מתחו ביקורת על קוואשנייבסקי על נאום זה, שכן לטענתם עדיין לא ניתן לדעת מה בדיוק אירע בידוובנה. מנגד, בלחץ תושבי ידוובנה, נאלץ ראש העירייה להתפטר מתפקידו, עקב עצם השתתפותו בטקס.
האסטלה של נרם-סין
תמונה
בניגוד לאסטלות קדומות יותר שבדרך כלל תיארו מספר סצינות שונות מזמנים שונים, אסטלה זו מתארת סצנה אחת.
הפועל תל אביב (כדורסל נשים)
בסיום עונת 2011/12, הודיעה הנהלת הקבוצה על הקפאתה לשנה, שבסיומה יוחלט אם לחדש את פעילותה או להפסיקה לאלתר.
פסטה
פסטה (באיטלקית: Pasta; מילולית: בצק) הוא שם מקובל בעברית למאכל איטלקי העשוי מקמח, מים ולפעמים גם ביצים. פסטה איכותית מיוצרת לרוב מקמח סולת מחיטה קשה (דורום). הפסטה מבושלת במים מומלחים או באפיה, ומוגשת לרוב עם רוטב. רוב סוגי הפסטה הם אטריות, אך קיימים גם כיסוני פסטה (לדוגמה רביולי).
פרנק לוקאס
קריירת הפשע
שולי הרווח העצומים איפשרו לו לרכוש נדל"ן בכל רחבי הארץ, בכללם בניינים בדטרויט, ודירות בלוס אנג'לס ומיאמי. הוא גם קנה חוות בת כמה אלפי אקרים בצפון קרולינה שבה הוא גידל 300 ראשי בקר של אנגוס שחור, בכללם פרי הרבעה ששוויים 125,000 דולר.